cyanic-selkie/wikianc huggingface dataset:
IOS 10
10.2.1 (14D27)
Στις 28 Δεκεμβρίου 2017, η Apple εξέδωσε ανακοίνωση με την οποία διευκρίνιζε πως σε αυτή την ενημέρωση, άλλαξε το σύστημα διαχείρισης ενέργειας κατά τη διάρκεια διεργασιών υψηλών απαιτήσεων, με σκοπό την αποφυγή ξαφνικών τερματισμών λειτουργίας στα iPhone 6, 6 Plus, 6S, 6S Plus και SE. Αρκετοί πελάτες αναστατώθηκαν λόγω αυτής της ενημέρωσης, με ορισμένους από αυτούς να πιστεύουν πως είναι κόλπο ώστε να αναγκαστούν να αγοράσουν νέα iPhone. Επιπλέον, ένας αριθμός πελατών κατέθεσε μηνύσεις στην εταιρία λόγω αυτής της αλλαγής.
10.3 (14E277)
Το iOS 10.3 κυκλοφόρησε στις 27 Μαρτίου 2017. Η ενημέρωση εισήγαγε τη δυνατότητα "Find my AirPods" για χρήση σε περίπτωση που έχουν χαθεί και άλλαξε το σύστημα αποθήκευσης του iOS στο νέο Apple File System (APFS) προσφέροντας βελτιωμένη απόδοση και κρυπτογράφηση. Επιπλέον, το Siri υποστηρίζει παραπάνω δυνατότητες όπως μεταφορά χρημάτων, διεξαγωγή πληρωμών και κράτηση οχημάτων (π.χ. Uber). Στις Ρυθμίσεις υπάρχει μία νέα καρτέλα για το Apple ID, ενώ στο App Store δίνεται η δυνατότητα να μπορεί να βαθμολογεί μια κριτική ως "Χρήσιμη" ή "Μη Χρήσιμη", ενώ οι προγραμματιστές μπορούν να απαντάνε σε σχόλια. Τέλος, το iOS 10.3 περιλαμβάνει μια βελτιωμένη εμφάνιση του χώρου αποθήκευσης στο iCloud καθώς και διορθώσεις προβλημάτων/βελτιώσεις σταθερότητας.
10.3.1 (14E304)
Το iOS 10.3.1 κυκλοφόρησε στις 3 Απριλίου 2017 και περιλαμβάνει διορθώσεις προβλημάτων και βελτιώσεις στην ασφάλεια, ενώ περιλαμβάνεται μια διόρθωση ασφαλείας για το Wi-Fi.
10.3.2 (14F89/14F90)
Το iOS 10.3.2 κυκλοφόρησε στις 15 Μαΐου 2017 με διορθώσεις προβλημάτων και βελτιώσεις στην ασφάλεια.
10.3.3 (14G60)
Το iOS 10.3.3 κυκλοφόρησε στις 19 Ιουλίου 2017 με 3 νέες ταπετσαρίες για το iPad Pro 12.9 '', διορθώσεις προβλημάτων και βελτιώσεις στην ασφάλεια, συμπεριλαμβανόμενης μιας διόρθωσης για ένα bug στο οποίο συσκευές που "έψαχναν" για σήμα ήταν "ανοικτές" για χάκερς.
10.3.4 (14G61)
Το iOS 10.3.4 κυκλοφόρησε στις 22 Ιουλίου 2019. Είναι η τελευταία έκδοση του iOS 10.
Οθόνη Κλειδώματος
Ο μηχανισμός "Σύρετε για ξεκλείδωμα" αφαιρέθηκε και αντικαταστάθηκε από το "Πατήστε το Κουμπί Αφετηρίας για ξεκλείδωμα".
Παρόμοιο με το αντίστοιχο χαρακτηριστικό στο Apple Watch, το Raise to Wake "ξυπνάει" τη συσκευή όταν ο χρήστης την σηκώνει. Το Raise to Wake απαιτεί συσκευή με επεξεργαστή κίνησης M9 ή νεότερο.
Η προβολή "Σήμερα" του Κέντρου Γνωστοποιήσεων αντικαταστάθηκε από widgets και είναι προσβάσιμη με σάρωση από αριστερά προς τα δεξιά, στην οθόνη κλειδώματος.
Οθόνη Αφετηρίας
Οι εφαρμογές μπορούν, πλέον, να εμφανίσουν ένα widget αν το εικονίδιο της εφαρμογής πατηθεί με 3D Touch.
Οι περισσότερες προεπιλεγμένες εφαρμογές της Apple μπορούν τώρα να αφαιρεθούν από την Οθόνη Αφετηρίας και στη συνέχεια να "ξανακατεβαστούν" από το App Store. Με την αφαίρεσή τους, οι εφαρμογές διαγράφουν και όλα τα προσωρινά αρχεία (caches), ρυθμίσεις και στοιχεία του χρήστη που διαθέτουν. Επιπλέον, η αφαιρούμενη εφαρμογή εξαφανίζεται από την προβολή "Σήμερα", τις Ρυθμίσεις και από τη λειτουργία share που διαθέτουν αρκετές εφαρμογές. Αυτή η δυνατότητα διέρρευσε για πρώτη φορά σε μια συνέντευξη που είχε δώσει ο Tim Cook (CEO της Apple), τον Σεπτέβριο του 2015, στην οποία είχει δηλώσει ότι η Apple εργαζόταν στην δυνατότητα αφαίρεσης από τον χρήστη, μη χρησιμοποιούμενων προεπιλεγμένων εφαρμογών.
Το iOS 10 επιτρέπει στους χρήστες να θέτουν προτεραιότητα σε μία εφαρμογή, όταν γίνεται λήψη πάνω από 2 εφαρμογών, χρησιμοποιώντας 3D Touch.
Κέντρο Γνωστοποιήσεων
Το Κέντρο Γνωστοποιήσεων δεν περιλαμβάνει πλέον, την προβολή "Σήμερα".
Οι γνωστοποιήσεις είναι, τώρα, μεγαλύτερες και μπορούν να επεκταθούν για την προβολή περισσότερων πληροφοριών μέσω του 3D Touch, το οποίο επιτρέπει και την διαγραφή όλων των γνωστοποιήσεων.
Εφαρμογές που χρειάζονται συνεχή ενημέρωση, μπορούν τώρα να έχουν ζωντανά ανανεώσιμες γνωστοποιήσεις.
Κέντρο Ελέγχου
Το Κέντρο Ελέγχου έχει επανασχεδιαστεί και χωριστεί σε τρεις σελίδες: μία για τις γενικές ρυθμίσεις, όπως η ενεργοποίηση της Λειτουργίας Πτήσης ή το Κλείδωμα Κάθετου Προσανατολισμού, μία για τις ρυθμίσεις του ήχου και μία για τον έλεγχο συσκευών HomeKit, αν υπάρχουν.
Σε πολλά κουμπιά στο Κέντρο Ελέγχου έχουν προστεθεί συντομεύσεις μέσω του 3D Touch.
Ρυθμίσεις
Στις Ρυθμίσεις προστέθηκε η λειτουργία "Μεγεθυντικός φακός" που επιτρέπει στον χρήστη να ανοίγει την κάμερα με δυνατότητα ζουμ άνω των 10x, κάνοντας τριπλό κλικ στο κουμπί αφετηρίας.
Υπάρχουν νέες ρυθμίσεις στην λειτουργία "Χρωματικά φίλτρα" που απευθύνονται σε χρήστες με αχρωματοψία. Τα φίλτρα που περιλαμβάνονται είναι το ασπρόμαυρο, το φίλτρο κόκκινου/πράσινου φωτός για χρήστες με Πρωτανοπία, πράσινου/κόκκινου φωτός για χρήστες με Δευτερανοπία και μπλε/κίτρινου φωτός για χρήστες με Τριτανοπία.
Η λειτουργία Raise to Wake μπορεί να ενεργοποιηθεί ή να απενεργοποιηθεί από τις Ρυθμίσεις.
Από το iOS 10.2, έχει προστεθεί η δυνατότητα "Διατήρηση ρυθμίσεων" που επιτρέπει στην κάμερα να ανοίγει με προηγούμενες ρυθμίσεις. Οι δυνατές επιλογές είναι το άνοιγμα της εφαρμογής με τη λειτουργία "Βίντεο" ή "Τετράγωνο" αντί για την "Φωτό", η διατήρηση του τελευταίου φίλτρου σε περίπτωση που χρησιμοποιήθηκε ή, η διατήρηση της δυνατότητας για λήψη Live Photos.
Η μουσική που έχει προστεθεί στο Apple Music σε μία συσκευή μπορεί να "κατέβει" αυτόματα και σε άλλες συσκευές του χρήστη μέσω της ρύθμισης "Αυτόματες λήψεις".
Οι Ρυθμίσεις επιτρέπουν τώρα στον χρήστη να ενεργοποιεί για τους Χάρτες την αποφυγή διοδίων ή/και αυτοκινητοδρόμων.
CarPlay
Το iOS 10 επιτρέπει στους χρήστες να μετακινήσουν ή να διαγράψουν εφαρμογές από την οθόνη του CarPlay, μέσω των Ρυθμίσεων.
Μηνύματα
Τα Μηνύματα έχουν βελτιωθεί σημαντικά στο iOS 10, με μια επανασχεδιασμένη διεπαφή χρήστη (User Interface). Ένα νέο σύστημα εμπλουτισμένων μηνυμάτων επιτρέπει την ενσωμάτωση link, βίντεο και άλλου περιεχομένου web, χωρίς να απαιτείται έξοδος από την εφαρμογή. Η εφαρμογή προσθέτει, επίσης, τα "Bubble Effects", τα οποία στέλνουν τα iMessages στους παραλήπτες είτε με "δυνατό" ή "απαλό" εφέ, είτε με εφέ "αόρατου μελανιού", το οποίο κρύβει το μήνυμα μέχρι ο παραλήπτης να περάσει το δάχτυλό του πάνω από το μήνυμα. Επιπλέον, η εφαρμογή επιτρέπει τον εορτασμό ορισμένων γεγονότων με εφέ πλήρους οθόνης, όπως μπαλόνια, κομφετί και πυροτεχνήματα. Άλλη νέα δυνατότητα είναι η αποστολή χειρόγραφου μηνύματος, καρδιακών παλμών και άλλων μικρών σχεδίων, όπως κύκλοι και ραγισμένες καρδιές.
Χάρτες
Οι Χάρτες έχουν επανασχεδιαστεί και ενημερωθεί με καινούριες δυνατότητες, όπως ανίχνευση τοποθεσιών στο Ημερολόγιο και εκμάθηση από τις συνήθειες του χρήστη. Επίσης, η εφαρμογή περιλαμβάνει μια επανασχεδιασμένη "προβολή οδήγησης". Επίσης, υπάρχει η δυνατότητα που επιτρέπει στον χρήστη να δει που έχει παρκάρει το αυτοκίνητό του.
Φωτογραφίες
Οι Φωτογραφίες μπορούν τώρα να τραβήξουν εικόνες τύπου RAW με την χρήση εφαρμογών τρίτου βαθμού, οι οποίες επιτρέπουν μεγαλύτερο έλεγχο όσον αφορά την λεπτομέρεια. Επιπλέον, οι δυνατότητες αναζήτησης και κατηγοριοποίησης της εφαρμογής έχουν βελτιωθεί σημαντικά με την προσθήκη της νέας δυνατότητας "Αναμνήσεις" η οποία αναγνωρίζει και συνδυάζει αυτόματα σχετικές μεταξύ τους φωτογραφίες και δημιουργεί μικρά, μουσικά βίντεο τα οποία μπορούν να διαμοιραστούν εύκολα. Η αναγνώριση προσώπων επιτρέπει, επίσης, την κατηγοριοποίηση φωτογραφιών ανά πρόσωπο.
Οικία
Η Οικία είναι μια νέα εφαρμογή που επιτρέπει στους χρήστες να διαχειρίζονται οικιακές συσκευές(π.χ. λαμπτήρες) που είναι συμβατές με το HomeKit, το πρόγραμμα αυτοματισμού της Apple. Με την εφαρμογή, ο χρήστης μπορεί να ανάψει τα φώτα, να ξεκλειδώσει πόρτες και να εκτελέσει πολλές άλλες ενέργειες. Επιπλέον, το πάνελ "Σκηνές" επιτρέπει τον έλεγχο πολλών συσκευών με ένα πάτημα. Η λειτουργία Geo-Fencing ενεργοποιεί ορισμένες συσκευές με βάση την τοποθεσία του χρήστη.
Ειδήσεις
Ακολουθώντας τη μορφή της εφαρμογής "Μουσική", η εφαρμογή Ειδήσεις επανασχεδιάστηκε ενσωματώνοντας έντονους τίτλους και ένα στυλ εφημερίδας στην καρτέλα "Για Εσάς", το οποίο επιτρέπει την εύκολη αναζήτηση και ανάγνωση ειδήσεων. Η εφαρμογή προσφέρει, επίσης, υποστήριξη για συνδρομές και παρέχει ειδοποιήσεις για έκτακτες ειδήσεις.
Μουσική
Η "Μουσική" επανασχεδιάστηκε με την έμφαση να δίνεται στην χρησιμότητα. Η καρτέλα "Για Εσάς" βελτιώθηκε αισθητά με ένα playlist το οποίο προσφέρει μουσικές προτάσεις καθημερινά. Η καρτέλα "Νέα" μετονομάστηκε σε "Περιήγηση". Στην καρτέλα "Βιβλιοθήκη" προστέθηκε η κατηγορία "Ληφθείσα μουσική". Επιπλέον, οι χρήστες μπορούν να βλέπουν τους στίχους του κάθε τραγουδιού, εντός της εφαρμογής. Η καρτέλα "Αναζήτηση" περιλαμβάνει πρόσφατες και συχνές αναζητήσεις. Η καρτέλα "Connect" έχει, πλέον, αφαιρεθεί.
Τηλέφωνο
Το iOS 10 βελτιώνει την συγχώνευση με κλήσεις από εφαρμογές τρίτου βαθμού, ειδοποιεί για πιθανές κλήσεις spam και πρόσθεσε δυνατότητες όπως τα γραπτά φωνητικά μηνύματα.
Εξωτερικοί Σύνδεσμοι
Κατηγορία:IOS (Apple)
Ποσάδας (Μισιόνες)
Η Ποσάδας (ισπανικά: Posadas) είναι η πρωτεύουσα της Αργεντίνικης επαρχίας Μισιόνες, στα νότιά της, και στα βορειοανατολικά της χώρας στην αριστερή όχθη του ποταμού Παρανά, απέναντι από το Ενκαρνασιόν της Παραγουάης. Η πόλη έχει έκταση 965 τετραγωνικά χιλιόμετρα και πληθυσμό 324.756 κατοίκους (απογραφή 2010 [INDEC]), και η περιοχή του Ευρύτερου Ποσάδας έχει πληθυσμό πάνω από 359.609 σύμφωνα με εκτίμηση του 2017.
Η Ποσάδας είναι το επαρχιακό κέντρο της κυβέρνησης, του πολιτισμού και της οικονομίας. Τα έπιπλα, ο καπνός, τα τρόφιμα, η κλωστοϋφαντουργία και οι κατασκευές αποτελούν τις σημαντικότερες βιομηχανίες της. Άλλες σημαντικές οικονομικές δραστηριότητες είναι το εμπόριο και οι υπηρεσίες.
Εξωτερικοί σύνδεσμοι
Κατηγορία:Πόλεις της Αργεντινής
Αλκμαίων ο Κροτωνιάτης
Ο Αλκμαίων ο Κροτωνιάτης (5ος π.Χ αιώνας), ο οποίος κατάγονταν από τον Κρότωνα της Μεγάλης Ελλάδας ήταν ένας από τους πιο επιφανείς φυσικούς φιλοσόφους και ιατρικούς θεωρητικούς της αρχαιότητας. Ο πατέρας του ονομαζόταν Πειρίθους. Ορισμένοι πιστεύουν ότι υπήρξε μαθητής του Πυθαγόρα και ενδέχεται να είχε γεννηθεί το 510 π.Χ. Παρόλο που έγραψε κυρίως για ιατρικά θέματα υπάρχουν κάποιες υποδείξεις ότι δεν ήταν γιατρός αλλά ένας φιλόσοφος της επιστήμης, καθώς είχε μελετήσει επίσης αστρολογία και μετεωρολογία. Τίποτα περισσότερο δεν είναι γνωστό για τα γεγονότα της ζωής του.
Εξωτερικοί σύνδεσμοι
Κατηγορία:Αρχαίοι Κροτωνιάτες Κατηγορία:Αρχαίοι Έλληνες φιλόσοφοι Κατηγορία:Αρχαίοι Έλληνες ιατροί Κατηγορία:Προσωκρατικοί φιλόσοφοι Κατηγορία:Αρχαίοι Έλληνες ανατόμοι Κατηγορία:Ιστορία της ανατομίας
Τοπολογία (αποσαφήνιση)
Ο όρος τοπολογία μπορεί να αναφέρεται:
Κατηγορία:Αποσαφηνίσεις ελληνικών τοπωνυμίων
Τέσσερις Εποχές (αποσαφήνιση)
Οι Τέσσερις Εποχές, που αρχικά αναφέρονταν στις παραδοσιακές εποχές της άνοιξης, του καλοκαιριού, του φθινοπώρου και του χειμώνα, (που χαρακτηρίζουν ένα υγρό ηπειρωτικό κλίμα) μπορεί να αναφέρονται σε:
Άλλες χρήσεις
Κατηγορία:Αποσαφήνιση
Εσχάτη προδοσία
Η εσχάτη προδοσία είναι έγκλημα, το οποίο είναι η βαρύτερη (κατ' έννοια σπουδαιότητας) περίπτωση προδοσίας εναντίον μιας χώρας ή ενός αρχηγού κράτους. Τα πιο γνωστά παραδείγματα εσχάτης προδοσίας είναι: η συμμετοχή σε πόλεμο με το μέρος του εχθρού εναντίον της πατρίδας, η απόπειρα πραξικοπήματος, η πραγματοποίηση εξαιρετικά καταστροφικών επιχειρήσεων κατασκοπείας ή σαμποτάζ για λογαριασμό άλλης χώρας, καθώς και η δολοφονία του αρχηγού κράτους μιας χώρας.
Ουσιαστικά το έγκλημα της εσχάτης προδοσίας είναι έγκλημα το οποίο διαπράττεται κατά της πατρίδας. Παραδοσιακά, θεωρείται ότι το έγκλημα της εσχάτης προδοσίας διαπράττεται κατά του αρχηγού κράτους, κατά της τιμής, της ασφάλειας ή της ανεξαρτησίας ενός κράτους.
Στην Ελλάδα, οι κυρώσεις για το έγκλημα της εσχάτης προδοσίας προβλέπονται από το άρθρο 134 του ποινικού κώδικα.
Παραπομπές
Κατηγορία:Εγκλήματα
Κιλιάν Εμπαπέ
Ο Κιλιάν Εμπαπέ Λοτέν (γαλλικά: Kylian Mbappé Lottin, 20 Δεκεμβρίου 1998, Παρίσι), είναι Γάλλος επαγγελματίας ποδοσφαιριστής που αγωνίζεται ως επιθετικός στην Παρί Σεν Ζερμέν και για την Εθνική Γαλλίας. Ήταν πρώτος σκόρερ του Παγκοσμίου Κυπέλλου του 2022.
Νεανικά χρόνια και εκπαίδευση
Γεννημένος στις 20 Δεκεμβρίου 1998 στο Μποντί, ο Εμπαπέ προέρχεται από οικογένεια αθλητών: ο πατέρας του, Ουιλφρίντ, καμερουνέζικης καταγωγής, εργάζεται ως παιδαγωγός στη ποδοσφαιρική ομάδα του Μποντί, ενώ η μητέρα του, αλγερινής (καβυλικής, σ.σ. οι Καβύλοι είναι εθνότητα βερβερικής καταγωγής που ζει στην βόρεια Αλγερία) καταγωγής, πραγματοποίησε επαγγελματικού επιπέδου καριέρα ως αθλήτρια του χάντμπολ. Ο Ζιρές Κεμπό-Εκοκό, θετός αδερφός του, είναι επαγγελματίας ποδοσφαιριστής, ο οποίος ξεκίνησε την καριέρα του από τη Σταντ Ρενέ.
ΑΣ Μονακό
Ο Εμπαπέ πραγματοποίησε το ντεμπούτο του στη Λιγκ 1 στις 2 Δεκεμβρίου 2015 στην διάρκεια ισόπαλης εντός έδρας αναμέτρησης με τελικό σκορ 1-1 απέναντι στη Σταντ Μαλέρμπ ντε Καν. Εισήλθε στον αγωνιστικό χώρο ως αλλαγή στην θέση του Φάμπιο Κοεντράο στο 88ο λεπτό της αναμέτρησης. Στις 20 Φεβρουαρίου 2016, ο Εμπαπέ σημείωσε το πρώτο του τέρμα ως επαγγελματίας, κατά το διάστημα των καθυστερήσεων στην διάρκεια νίκης της ομάδας του με σκορ 3–1 απέναντι στην ΕΣ Τρουά ΑΚ. Σε ηλικία 17 ετών και 62 ημερών, κατέστη ο νεαρότερος σκόρερ στην ιστορία της ΑΣ Μονακό, ξεπερνώντας το προηγούμενο ρεκόρ του οποίου κάτοχος ήταν ο Τιερί Ανρί. Στις 6 Μαρτίου 2016, ο Εμπαπέ υπέγραψε το πρώτο επαγγελματικό του συμβόλαιο διάρκειας τριών ετών, το οποίο και θα τον κρατούσε στην ΑΣ Μονακό έως τον Ιούνιο του 2019. Με την ηλικιακή κατηγορία U19 της Μονακό, κατέκτησε το Κύπελλο Γκαμπαρντελά το καλοκαίρι του 2016, σημειώνοντας ο ίδιος δύο τέρματα στην διάρκεια του τελικού με αντίπαλο τη ΡΚ Λανς. Λίγες εβδομάδες αργότερα, ο Εμπαπέ κατέκτησε με την Εθνική Γαλλίας το Ευρωπαϊκό Πρωτάθλημα U19 του 2016, στην διάρκεια του οποίου σημείωσε συνολικά 4 τέρματα.
Στην διάρκεια της θερινής μεταγραφικής περιόδου του 2016, η ΑΣ Μονακό αποφάσισε να απορρίψει πρόταση απόκτησής του ύψους 40 εκατομμυρίων ευρώ εκ μέρους της αγγλικής Μάντσεστερ Σίτι, ποσό πρωτοφανές για παίκτη ηλικίας 17 ετών. Στις 11 Φεβρουαρίου 2017, πέτυχε το πρώτο του χατ-τρικ στη Λιγκ 1, στην διάρκεια αναμέτρησης με αντίπαλο την ΦΚ Μετς (νίκη με τελικό σκορ 5-0), ενώ ο ίδιος ήταν ηλικίας 18 ετών. Δέκα ημέρες αργότερα, ο Εμπαπέ πέτυχε το πρώτο του τέρμα στο Τσάμπιονς Λιγκ στην διάρκεια αναμέτρησης με αντίπαλο τη Μάντσεστερ Σίτι, ενώ, ταυτόχρονα, κατέστη ως ο δεύτερος νεαρότερος Γάλλος σκόρερ στην ιστορία του Τσάμπιονς Λιγκ μετά τον Καρίμ Μπενζεμά.
Στις 5 Μαρτίου 2017, ο Εμπαπέ κατέστη, σε ηλικία 18 ετών και 2 μηνών, ο νεαρότερος παίκτης που να ξεπερνά το όριο των δέκα τερμάτων στην διάρκεια μίας σεζόν στη Λιγκ 1 σε χρονικό διάστημα διάρκεια τριάντα ετών, πετυχαίνοντας δύο τέρματα σε αναμέτρηση με αντίπαλο την ΦΚ Ναντ.
Στις 12 Απριλίου 2017, πέτυχε τα δύο πρώτα του τέρματα στην διάρκεια μίας μόνο αναμέτρησης για το Τσάμπιονς Λιγκ, στην διάρκεια του πρώτου προημιτελικού, στο Signal Iduna Park, έδρα της Μπορούσια Ντόρτμουντ. Στην διάρκεια της επαναληπτικής αναμέτρησης στις 19 Απριλίου 2017, πέτυχε το πέμπτο του τέρμα στο Τσάμπιονς Λιγκ, αποτελώντας τον νεαρότερο παίκτη που να πετυχαίνει από τουλάχιστον ένα τέρμα σε καθεμία από τις τέσσερις πρώτες του αναμετρήσεις για την φάση νοκ-άουτ του Τσάμπιονς Λιγκ. Παρά τον αποκλεισμό της ΑΣ Μονακό απέναντι στη Γιουβέντους, ο ίδιος κατέστη ως ο νεαρότερος σκόρερ στην ιστορία για την ημιτελική φάση του Τσάμπιονς Λιγκ, πετυχαίνοντας, μάλιστα, τέρμα απέναντι στην ομάδα με την καλύτερη άμυνα της διοργάνωσης.
Στις 17 Μαΐου 2017, ο Εμπαπέ και η ΑΣ Μονακό κατέκτησαν τη Λιγκ 1, της οποίας και ο πρώτος τερμάτισε στην 5η θέση του πίνακα των κορυφαίων σκόρερ με σύνολο 15 τερμάτων.
Παρί Σεν Ζερμέν
Τις 31 Αυγούστου 2017 ο Εμπαπέ αποκτήθηκε από τη Παρί Σεν Ζερμέν με τη μορφή δανεισμού και με δυνατότητα αγοράς στο τέλος της σεζόν. Το ποσό της μεταγραφής εκτιμήθηκε στα 180 εκατομμύρια ευρώ (145 εκατομμύρια και άλλα 35 εκατομμύρια σε μπόνους). Το ποσό αυτό αποτελεί ρεκόρ για μεταγραφή εφήβου και ήταν το δεύτερο μεγαλύτερο μετά τη μεταγραφή του Νεϊμάρ, πάλι στην Παρί Σεν Ζερμέν. Εκείνη τη χρονιά κατέκτησε το πρωτάθλημα και το κύπελλο Γαλλίας.
Την επόμενη χρονιά, με το νούμερο 7 στη φανέλα, σκόραρε τέσσερα γκολ σε 13 λεπτά και έγινε ο νεαρότερος παίκτης (19 ετών και 9 μηνών) που σκόραρε τέσσερα γκολ σε ένα αγώνα στη Λιγκ 1 τις τελευταίες 45 σεζόν. Τις 3 Δεκεμβρίου του απονεμήθηκε στο βραβείο Κοπά για καλύτερος ποδοσφαιριστής παγκοσμίως κάτω των 21. Η σεζόν έκλεισε με την Παρί να κατακτά τον πρωτάθλημα και ο ίδιος ήταν πρώτος σκόρερ του πρωταθλήματος με 33 γκολ και ανακηρύχθηκε Παίκτης της Χρονιάς για το γαλλικό πρωτάθλημα.
Η σεζόν 2019-20 ξεκίνησε την κατάκτηση του Τροφέ ντε Σαμπιόν. Στις 22 Οκτωβρίου σκόραρε χατ-τρικ εναντίον της Κλαμπ Μπριζ και έγινε ο νεαρότερος παίκτης που έφτασε τα 15 γκολ στο Τσάμπιονς Λιγκ. Η Παρί ανακηρύχθηκε πρωταθλήτρια τον Μάιο του 2020, καθώς το πρωτάθλημα διακόπηκε λόγω της πανδημίας κοροναϊού, και ο ίδιος πρώτος σκόρερ με 18 γκολ, ίδιο αριθμό με τον Βισάμ Μπεν-Γεντέρ, αλλά με καλύτερη αναλογία γκολ ανά αγώνα. Έφτασε μέχρι τον τελικό του Τσάμπιονς Λιγκ, όπου η Παρί έχασε από την Μπάγερν Μονάχου.
Τη σεζόν 2020-21 στο Τσάμπιονς Λιγκ έγινε στις 20 Δεκεμβρίου ο νεαρότερος παίκτης που έφτασε τα 20 γκολ, ρεκόρ το οποίο έσπασε αργότερα την ίδια σαιζόν ο Χάαλαντ. Τις 10 Μαρτίου 2021 έγινε ο νεαρότερος ποδοσφαιριστής που έφτασε τα 25 γκολ στην ίδια διοργάνωση, σπάζοντας το ρεκόρ του Λιονέλ Μέσι. Η Παρί έφτασε μέχρι τα ημιτελικά της διοργάνωσης, όπου αποκλείστηκε από την Μάντσεστερ Σίτι. Στη Λιγκ 1 σκόραρε 27 γκολ, και αναδείχθηκε για τρίτη συνεχόμενη φορά πρώτος σκόρερ του γαλλικού πρωταθλήματος και ψηφίστηκε καλύτερος παίκτης του πρωταθλήματος, αλλά η Παρί δεν κατέκτησε το πρωτάθλημα. Η σεζόν 2020-21 ήταν η πρώτη στην οποία ο Εμπαπέ σκόραρε πάνω από 40 γκολ σε όλες τις επίσημες διοργανώσεις.
Εθνική Γαλλίας
Στις 16 Μαρτίου 2017, κλήθηκε για πρώτη φορά στην Εθνική Γαλλίας Α΄ από τον Ντιντιέ Ντεσάν ενόψει αναμετρήσεων με αντιπάλους το Λουξεμβούργο και την Ισπανία. Πραγματοποίησε την πρώτη διεθνή συμμετοχή του στην διάρκεια της νίκης της Γαλλίας με σκορ 3-1 απέναντι στο Λουξεμβούργο, εισερχόμενος ως αλλαγή στην θέση του Ντιμιτρί Παγιέ στο 78ο λεπτό της αναμέτρησης. Στις 13 Ιουνίου, στην διάρκεια αναμέτρησης μεταξύ της Γαλλίας και της Αγγλίας, έδωσε την πρώτη του ασίστ με τα χρώματα της χώρας του, στον Ουσμάν Ντεμπελέ για την διαμόρφωση του τελικού σκορ 3-2 της αναμέτρησης. Το συγκεκριμένο βράδυ, ο Εμπαπέ είδε σουτ του να σταματάει στο οριζόντιο δοκάρι της αντίπαλης εστίας, στο 71ο λεπτό της αναμέτρησης.
Ο Εμπαπέ κλήθηκε στην αποστολή της Εθνικής Γαλλίας στο Παγκόσμιο Κύπελλο Ποδοσφαίρου 2018. Σκόραρε στον αγώνα των ομίλων εναντίον του Περού σε ηλικία 19 ετών και 183 ημερών έγινε έτσι ο νεαρότερος σκόρερ της εθνικής Γαλλίας σε μεγάλη διοργάνωση (Παγκόσμιο Κύπελλο ή Ευρωπαϊκό Πρωτάθλημα). Στον αγώνα εναντίον της Αργεντινής, που έληξε 4-3 υπέρ της Γαλλίας, σκόραρε δύο φορές και κέρδισε ένα πέναλτι, και αναδείχθηκε έτσι παίκτης του αγώνα και έγινε ο πρώτος έφηβος μετά τον Πελέ που σκόραρε δύο γκολ σε ένα αγώνα παγκοσμίου πρωταθλήματος. Σκόραρε επίσης στον τελικό, στον οποίο η εθνική Γαλλίας νίκησε 4-2 την εθνική Κροατίας, και έγινε ο πρώτος έφηβος μετά τον Πελέ που σκόραρε σε τελικό παγκοσμίου πρωταθλήματος. Συνολικά σημείωσε 4 γκολ και ψηφίστηκε καλύτερος νέος παίκτης της διοργάνωσης.
Ο Εμπαπέ κλήθηκε στην αποστολή της Γαλλίας για το Ευρωπαϊκό Πρωτάθλημα Ποδοσφαίρου του 2020, το οποίο διοργανώθηκε με ένα χρόνο καθυστέρηση. Στη φάση των "16" με αντίπαλο την Ελβετία, το παιχνίδι έληξε ισόπαλο 3-3 και οδηγήθηκε στα πέναλτι, όπου ο Ζόμερ απέκρουσε το πέναλτι του Εμπαπέ και έτσι προκρίθηκε η Ελβετία στα προημιτελικά. Ο ίδιος δεν σκόραρε σε κάποιο από τα τέσσερα παιχνίδια. Στις 22 Σεπτεμβρίου 2022 σκόραρε το πρώτο γκολ στη νίκη της Γαλλίας επί της Αυστρίας με 2-0 για το Nations League, έφτασε τα 28 γκολ σε 58 παιχνίδια και μπήκε στο top-10 των σκόρερ της Εθνικής Γαλλίας σε ηλικία 23 ετών.
Ο Εμπαπέ αποτέλεσε βασικό μέλος της αποστολής της Εθνικής Γαλλίας στο Παγκόσμιο Κύπελλο Ποδοσφαίρου 2022, που διεξήχθη στο Κατάρ. Συνέβαλε σημαντικά στην πορεία της χώρας του μέχρι τον τελικό, έχοντας σκοράρει συνολικά 8 γκολ, κερδίζοντας το Χρυσό Παπούτσι της διοργάνωσης. Τρία τέρματα εξ αυτών σημειώθηκαν στον τελικό, γεγονός που τον κάνει να είναι μαζί με τον Τζεφ Χερστ οι μοναδικοί παίκτες με χατ-τρικ σε Τελικό Παγκοσμίου Κυπέλλου. Μάλιστα, ο Εμπαπέ έγινε ο πρώτος σκόρερ σε τελικούς Παγκοσμίων Κυπέλλων όλων των εποχών, με συνολικά 4 γκολ.
Τρόπος παιχνιδιού
μικρογραφία|250px|Ο Εμπαπέ (σε δεύτερο πλάνο με την μπάλα στην κατοχή του) είναι γνωστός, μεταξύ άλλων, για την ταχύτητά του και την ικανότητά του στην ντρίμπλα. Πρόκειται για ιδιαίτερα γρήγορο επιθετικό, ο οποίος ξέρει να εκμεταλλεύεται καλά τους κενούς χώρους στην πλάτη των αντιπάλων του, σύμφωνα με τον Ζαρντίμ, προπονητή του στη Μονακό, μεταξύ άλλων, τρέχοντας με ταχύτητα μεγαλύτερη εκείνης των αντίπαλων αμυντικών, καθώς και χάρη στην τεχνική του ικανότητα στις ντρίμπλες, συμπεριλαμβανομένου και του σπριντ. Συμμετέχει ιδιαιτέρα ενεργά στην αμυντική δουλειά της ανάκτησης της κατοχής της μπάλας.
Εξωτερικοί σύνδεσμοι
Κατηγορία:Ποδοσφαιριστές ΑΣ Μονακό Κατηγορία:Ποδοσφαιριστές Εθνικής Γαλλίας Κ17 Κατηγορία:Ποδοσφαιριστές Εθνικής Γαλλίας Κ19 Κατηγορία:Ποδοσφαιριστές Εθνικής Γαλλίας Κατηγορία:Επιθετικοί ποδοσφαιριστές Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Παρί Σεν Ζερμέν Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Παίκτες νικητές Παγκοσμίου Κυπέλλου ποδοσφαίρου FIFA Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Γάλλοι ποδοσφαιριστές Κατηγορία:Ποδοσφαιριστές Παγκοσμίου Κυπέλλου 2022 Κατηγορία:Παίκτες νικητές Πρωταθλήματος Εθνών ΟΥΕΦΑ Κατηγορία:Γάλλοι καμερουνέζικης καταγωγής Κατηγορία:Γάλλοι αλγερινής καταγωγής
Βραβείο Ρενέ Κλερ
Το Βραβείο Ρενέ Κλερ (γαλλ.; Prix Rene-Clair), ​είναι ένα βραβείο που συστάθηκε το 1994 και παρουσιάστηκε από την Γαλλική Ακαδημία για να βραβεύσει σκηνοθέτες για τα επιτεύγματα τους στο χώρο του κινηματογράφου. Το βραβείο πήρε το όνομά του από τον Γάλλο σκηνοθέτη Ρενέ Κλερ.
Εξωτερικοί σύνδεσμοι
Κατηγορία:Κινηματογραφικά βραβεία στη Γαλλία
Ζαν Βωτρέν
Ο Ζαν Βωτρέν (γαλλικά: Jean Vautrin), (17 Μαΐου 1933-16 Ιουνίου 2015), ήταν Γάλλος συγγραφέας, σκηνοθέτης και σεναριογράφος του κινηματογράφου
Μετά τις σπουδές του στην λογοτεχνία στο Πανεπιστήμιο της Οσέρ, θα σπουδάσει γαλλική φιλολογία στο Πανεπιστήμιο της Βομβάης. Έπειτα έγινε βοηθός σκηνοθέτη στον Ρομπέρτο Ροσελίνι. Επιστρέφοντας στη Γαλλία, έγινε παραγωγός σε πέντε ταινίες μεγάλου μήκους. Έγινε διάσημος στο ευρύ κοινό το 1989, κερδίζοντας το Βραβείο Γκονκούρ για την νουβέλα του "Un vers grand pas Le Bon Dieu".
Εξωτερικοί σύνδεσμοι
Κατηγορία:Γάλλοι σεναριογράφοι Κατηγορία:Γάλλοι συγγραφείς Κατηγορία:Γάλλοι σκηνοθέτες κινηματογράφου
Άλις Πάσκους
Η Άλις Πάσκους (αγγλ. Alice Pashkus, 1911-1972) ήταν Γερμανίδα βιολονίστα, απόφοιτος της Κρατικής Ακαδημίας Μουσικής της Βιέννης και παιδαγωγός του βιολιού και του πιάνου. Σε συνεργασία με τον -επίσης βιολονίστα και παιδαγωγό- σύζυγό της Τέοντορ (γερμ. Theodor Paschkusz, αγγλ. Theodore Pashkus, 1905-1970) προχώρησαν σε ριζική ανανέωση της παιδαγωγικής του βιολιού, λαμβάνοντας υπόψη τη σοβαρή μελέτη της φυσιολογίας του ανθρώπινου χεριού (ώμος, βραχίονας, αντιβράχιο, αγκώνας, δάχτυλα), καθώς και την πρωτοποριακή μέθοδο του Έλληνα βιολονίστα Δημήτριου Κωνσταντίνου Δούνη (1886-1954), καταλήγοντας στο συμπέρασμα ότι ο καλύτερος τρόπος λειτουργίας τους είναι αυτός που υπακούει στους νόμους της φύσης: οικονομία κινήσεων, χρήση των απολύτως απαραίτητων μυών, χαλάρωση κ.ά. Το 1955 οι Πάσκους εξέδωσαν στη Remington Records, το Young Violinist's Practice Guide, μια σημαντική μέθοδο εκμάθησης του βιολιού για αρχάριους, στην οποία μέσα από ασκήσεις βασισμένες σε έργα του ρεπερτορίου του βιολιού, καθώς και τους δίσκους βινυλίου που συνόδευαν τα βιβλία της έκδοσης, επιδιώκεται το μέγιστο αποτέλεσμα με τη λιγότερη δυνατή σωματική προσπάθεια εκ μέρους του μαθητή, χάρη στη χρήση των φυσικών νόμων που αφορούν τη φυσιολογία και την ανατομία και οι οποίοι επηρεάζουν άμεσα την κινησιολογία και κατ' επέκταση διευκολύνουν την έκφραση.
Η Πάσκους γνώρισε από κοντά, συνεργάστηκε και σε ορισμένες περιπτώσεις δέθηκε με φιλία με μεγάλες φυσιογνωμίες της μουσικής (Φούρτβενγκλερ, Ρούμπινσταϊν, Χόροβιτς, Λονγκ, Τιμπώ), των οποίων τη φυσιολογία, κινησιολογία και ερμηνεία μελέτησε, βγάζοντας έτσι πολύτιμα συμπεράσματα, τα οποία χρησιμοποίησε στην παιδαγωγική της.
Η Πάσκους υπήρξε καλλιτεχνική σύμβουλος του βιολονίστα Γεχούντι Μενουχίν (με τον οποίο και πραγματοποίησε αρκετές περιοδείες στις Η.Π.Α.), του αρχιμουσικού Σαρλ Μυνχ (και Μουνχ, Charles Münch/Munch) κ.ά. Μαθητές της υπήρξαν οι βιολονίστες Ivry Gitlis, Ossy Renardy, Michele Auclair, Thomas Christian, Anna Bonomelli, Gilopez Kabayao, Franco Gulli, οι Έλληνες Τάκης Κτεναβέας και Χρήστος Κωνσταντάκος, αλλά και πιανίστες όπως οι Gladys Stein, Gamby Buckner και οι Έλληνες Γιώργος Χατζηνίκος , Ρίτα Βούρτση, Νέλλη Σεμιτέκολο, οι οποίοι ακολούθησαν το παράδειγμα του Γιώργου Μάνεση, του πρώτου Έλληνα πιανίστα που δέχτηκε τη διδασκαλία της και μάλιστα επί μακρόν (1959-1972). Η Άλις Πάσκους, με τον σύζυγό της, μοίραζαν το χρόνο της μεταξύ Η.Π.Α. (Νέα Υόρκη), Παρισιού, Βιέννης και Σάλτσμπουργκ, ενώ δίδαξε στο ωδείο του Peabody Institute (Βαλτιμόρη, Η.Π.Α.), στην Ecole Marguerite Long - Jacques Thibaud (Παρίσι), στην Academia Chigiana (Σιένα, Ιταλία), καθώς και στη Βιέννη, όπου και πέθανε τον Φεβρουάριο του 1972 από καρκίνο.
Εξωτερικοί σύνδεσμοι
Κατηγορία:Γερμανοί μουσικοί Κατηγορία:Παιδαγωγοί Κατηγορία:Γερμανοί βιολιστές
Κούλουρη Σκύρου
Η Κούλουρη ή το Κουλούρι είναι μικρή νησίδα των Σποράδων και της Σκύρου με έκταση 0,290 τ.χλμ., η οποία βρίσκεται σε πολύ κοντινή απόσταση από τις δυτικές ακτές του νησιού και το ακρωτήριο Όρος. Στα νοτιοδυτικά της και αρκετά μακρύτερα είναι η Σκυροπούλα ενώ νότια η Ρήνεια. Στα ανατολικά είναι ο όρμος Αλυκά με την παραλία Αχίλλειο και ανατολικότερα το ακρωτήριο Θάλεια.
Παραπομπές
Κατηγορία:Σποράδες
Πρωτάθλημα καλαθοσφαίρισης Α1 εθνικής κατηγορίας γυναικών 2018-2019
Το Πρωτάθλημα Ελλάδος Γυναικών της περιόδου 2018-19 αποτέλεσε την 22η διοργάνωση από τη δημιουργία της Α1 Εθνικής Κατηγορίας. Διοργανώτρια αρχή ήταν η Ελληνική Ομοσπονδία Καλαθοσφαίρισης και οι ομάδες που διαγωνίστηκαν σε αυτό είχαν τη νομική μορφή ερασιτεχνικών σωματείων. Πρωταθλήτρια Ελλάδος για την περίοδο αυτή αναδείχθηκε o Ολυμπιακός Σ.Φ. Πειραιώς, το τέταρτο τρόπαιο στην ιστορία του. Η ίδια ομάδα κατέκτησε και το Κύπελλο Ελλάδος, σημειώνοντας νταμπλ για τέταρτη συνεχόμενη χρονιά.
Συμμετέχοντες
Το σύστημα διεξαγωγής της διοργάνωσης ήταν για τρίτη συνεχόμενη χρονιά το ίδιο, με τη συμμετοχή δώδεκα (12) συλλόγων από ολόκληρη την ελληνική επικράτεια. Για την ανάδειξη Πρωταθλητή διεξήχθη διαδικασία Play-Offs, όπου συμμετείχαν μόνο οι τέσσερις πρώτες ομάδες του βαθμολογικού πίνακα της Κανονικής Περιόδου. Ο υποβιβασμός δύο ομάδων κρίθηκε στα Play-Outs, ενώ ο ουραγός της Κανονικής Περιόδου υποβιβάστηκε απευθείας.
Την προηγούμενη χρονιά τον τίτλο του Πρωταθλητή Ελλάδος είχε κατακτήσει αήττητος ο Ολυμπιακός Πειραιώς, καθώς και το Κύπελλο Ελλάδος. Από την αναβίωση του τμήματος μετά από περίπου μισό αιώνα αδράνειας το καλοκαίρι του 2015, ο πειραϊκός σύλλογος μετρούσε στο σημείο αυτό 84 συνεχόμενες νίκες και στις δύο διοργανώσεις.
Αξιοσημείωτη είναι η απουσία του Παναθηναϊκού από το Πρωτάθλημα, που μέχρι την άνοιξη του 2018 ήταν η μοναδική ομάδα με αδιάλειπτη παρουσία στην κορυφαία Κατηγορία επί 34 χρόνια. Σημαντική είναι επίσης η επιστροφή του κυρίαρχου επί τρεις δεκαετίες και πολυνίκη του θεσμού, Σπόρτιγκ Αθηνών, μετά από απουσία δέκα ετών.
Κάθε σωματείο δικαιούταν να δηλώνει στο φύλλο αγώνα μέχρι δώδεκα αθλήτριες. Στο ρόστερ του μπορούσε να διαθέτει τρεις αθλήτριες μη ελληνικής υπηκοότητας, που δεν είχαν δικαίωμα συμμετοχής στην Εθνική Ελλάδος.
Από την Α2 Εθνική Κατηγορία είχαν προβιβαστεί την προηγούμενη άνοιξη οι παρακάτω ομάδες (οι Πρωταθλητές απευθείας, η δευτεραθλήτρια Νότου μέσω μπαράζ):
Η αποχώρηση του Φάρου Κερατσινίου από την κορυφαία Κατηγορία και η άρνηση της πρώτης επιλαχούσας Πυλαίας να την εκμεταλλευτεί, άνοιξαν το δρόμο της ανόδου στην Ελευθερία Μοσχάτου.
Οκτώ (8) ομάδες του Πρωταθλήματος διέθεταν την έδρα τους στην Αττική, μία (1) στον Πειραιά, δύο (2) στη Θεσσαλονίκη και μία (1) στο νησί της Λευκάδας.
Οι ομάδες που αποτέλεσαν το δυναμικό της Α1 Εθνικής Κατηγορίας για την περίοδο 2018-19 είναι με αλφαβητική σειρά οι ακόλουθες:
Κανονική Περίοδος (Α' Φάση)
Η Α' Φάση του Πρωταθλήματος (κανονική περίοδος) θα διεξαχθεί από τις 27 Οκτωβρίου 2018 μέχρι τις 17 Απριλίου 2019. Τα σωματεία που συμμετέχουν θα αναμετρηθούν μεταξύ τους δύο φορές. Η κλήρωση για την κατάρτιση του προγράμματος έλαβε χώρα στις 27 Ιουλίου 2018 στην Αθήνα (ένα μήνα νωρίτερα σε σχέση με παλαιότερες χρονιές). Το πρόγραμμα και τα αποτελέσματα των αναμετρήσεων είναι τα ακόλουθα:
Βαθμολογία
Μετά τη λήξη της Κανονικής Περιόδου επικεφαλής του βαθμολογικού πίνακα βρέθηκε ο αήττητος σε 22 αγωνιστικές Ολυμπιακός Πειραιώς. Την τετράδα των ομάδων που προχώρησαν στη διαδικασία των Play-Offs τη συγκεκριμένη χρονιά συμπλήρωσαν ο Π.Α.Ο.Κ., η Δάφνη Αγίου Δημητρίου και η Νίκη Λευκάδας. Ο Αθηναϊκός, σχεδόν μία δεκαετία μετά τον ευρωπαϊκό του τίτλο, σημείωσε μόλις δύο νίκες με συνέπεια να καταταγεί τελευταίος και να υποβιβαστεί απευθείας. Οι ομάδες που βρέθηκαν στις θέσεις 8 έως 11 της κατάταξης υπερασπίστηκαν την παραμονή τους στην Α1 Εθνική στη διαδικασία των Play-Outs. Αυτές ήταν οι Πανιώνιος, Σπόρτιγκ, Πρωτέας Βούλας και Ηρακλής.
Εξωτερικοί σύνδεσμοι
2018 2019 Πρωταθλημα Ελλαδος Α1 Γυναικών 2018 2019 Πρωταθλημα Ελλαδος Α1 Γυναικών 2018 2019
Ιωάννης Στιούαρτ του Όλμπανυ
Πρώιμη ζωή
Ο Ιωάννης ήταν γιος του Αλεξάνδρου Στιούαρτ, δούκα του Όλμπανυ (γιού τού βασιλιά Ιακώβου Β΄ της Σκωτίας). Ήταν ο μόνος γιος τού δεύτερου γάμου τού πατέρα του, με την Άννα του Λα Τουρ ντ'Ωβέρν, κόρη του Bερτράνδου ΣΤ΄ τού Ωβέρν. Ο φιλόδοξος, αν και αποτυχημένος, Αλέξανδρος είχε φύγει από τη Σκωτία στη Γαλλία το 1479 και νυμφεύτηκε την Άννα. Στη συνέχεια επέστρεψε στη Σκωτία μετά τη συμφιλίωση με τον αδερφό του τον βασιλιά, αλλά το 1483 κατέφυγε στη Γαλλία για δεύτερη φορά, και καταδικάστηκε στη Σκωτία σε θάνατο για προδοσία. Ο Ιωάννης γεννήθηκε στη Γαλλία, αν και δεν είναι σαφές αν αυτό ήταν κατά την πρώτη ή τη δεύτερη παραμονή τού πατέρα του εκεί, και μεγάλωσε εκεί με τη Γαλλίδα μητέρα του.
Ο Αλέξανδρος σκοτώθηκε στο Παρίσι κατά λάθος σε μία κονταρομαχία (tournois) το 1485, όταν ο Iωάννης ήταν ακόμη βρέφος. Είχε νυμφευτεί νωρίτερα με την Aικατερίνη Σίνκλερ, κόρη τού 3ου κόμη τού Όρκνυ, αλλά αυτός ο γάμος είχε διαλυθεί το 1478, έχοντας ωστόσο ετεροθαλή αδέρφια στον Ιωάννη. Το ζήτημα της γνησιότητάς τους προκάλεσε αβεβαιότητα στη διαδοχή, αλλά το βρέφος Ιωάννης αναγνωρίστηκε τελικά ως δούκας μετά το τέλος τού πατέρα του. Κληρονόμησε έτσι το δουκάτο του Όλμπανυ και την κομητεία του Μαρς.
Διάδοχος
Ο Όλμπανυ ήταν σε όλη του τη ζωή ο επόμενος κληρονόμος του βασιλείου της Σκωτίας μετά τα άρρενα μέλη της οικογένειας του βασιλιά, λόγω των διατάξεων της ημι-σαλικής διαδοχής που είχε θεσπιστεί από τον βασιλιά Ροβέρτο Β΄, που ευνοούσε τους άνδρες εξ αρρενογονίας έναντι όλων των γυναικών του βασιλικού Οίκου των Στιούαρτ. Οι γιοι της άμεσης βασιλικής οικογένειας αποδείχθηκαν βραχύβιοι, εκτός από τους πρώτους εξαδέλφους του Όλμπανυ, τον Ιάκωβο δούκα του Ρος, τον βασιλιά Ιάκωβο Δ΄ και τον γιο του τελευταίου, τον μελλοντικό βασιλιά Ιάκωβο Ε΄ (ο οποίος απεβίωσε το 1542, μόλις πέντε χρόνια μετά τον Όλμπανυ).
Έτσι, ο Όλμπανυ ήταν από το 1504 και μετά είτε ο διάδοχος, είτε ο δεύτερος στη σειρά της διαδοχής τού θρόνου της Σκωτίας. Μετά το 1504, επειδή ο διάδοχος που υπήρχε ήταν ανήλικος, ο Όλμπανυ ήταν πάντα ο πλησιέστερος ενήλικος διάδοχος. Κατά τη διάρκεια της ανηλικιότητας του βασιλιά Ιάκωβου Ε΄, ο Όλμπανυ ενήργησε ως αντιβασιλιάς κατά διαστήματα μεταξύ 1514 και 1524.
Στις 8 Ιουλίου 1505 ο νεαρός Όλμπανυ νυμφεύτηκε την εξαδέλφη του Άννα, κόμισσα τού Ωβέρν και Λωραγκουά (η μεγαλύτερη κόρη και κληρονόμος τού εκ μητρός θείου τού Όλμπανυ Ιωάννη Γ΄ κόμη τού Ωβέρν που είχε αποβιώσει το 1501). Έτσι ο Ιωάννης άρχισε να απολαμβάνει τη θέση και τα δικαιώματα του κόμη τού Ωβέρν και του Λωραγουά στη Γαλλία, μέχρι το τέλος της Άννας το 1524. Ένα χειρόγραφο που περιγράφει λεπτομερώς την περιουσία της με εικόνες από τα κάστρα της, υπάρχει ακόμη (βλ. παραπομπές).
Η μητέρα του Όλμπανυ, Άννα, κόμισσα του Λα Σαμπρ, απεβίωσε στις 13 Οκτωβρίου 1512. (Ο πατριός, Λουί ντε Λα Σαμπρ, έζησε μέχρι το 1517.)
Στρατιωτική θητεία στη Γαλλία και ο τετραετής πόλεμος
Κατά τη διάρκεια των Ιταλικών Πολέμων (1521–1525), μεταξύ Γαλλίας, Ισπανίας και Γερμανίας, ο Όλμπανυ τέθηκε επικεφαλής τού ενός τρίτου τού Στρατού τού Φραγκίσκου Α΄ και στάλθηκε για να επιτεθεί στις παπικές δυνάμεις και να εξαπολύσει επίθεση στη Νάπολη, που κρατούσαν οι Ισπανοί. Λόγω της ανεπαρκούς ηγεσίας, τα εναπομείναντα δύο τρίτα του στρατού συγκρούστηκαν με τις Γερμανικές δυνάμεις στην Παβία το 1525 και συντρίφθηκαν: ο Φραγκίσκος Α΄ και αμέτρητοι άλλους Γάλλοι ευγενείς πιάστηκαν όμηροι. Το τμήμα του στρατού του Όλμπανυ υπέστη πολλές ενέδρες και λιποταξίες, και επέστρεψε σε μία πτοημένη Γαλλία, χωρίς να έχει φτάσει στη Νάπολη.
Ευρωπαίοι τεχνίτες στη Σκωτία
Ο Όλμπανυ έφερε πολλούς ξένους τεχνίτες να δουλέψουν στη Σκωτία το 1515. Ο «Ζαν Μπελούν», Γάλλος ή «μάστορας Τζον Κάρβουρ» εργάστηκε σε νέα παράθυρα και πόρτες για το ανάκτορο τού Χόλυρουντχαουζ και επισκεύασε μία σειρά από δόρατα και λόγχες. Ένας Ιταλός ονόματι «Γιουλιάνο» έφτιαξε 6000 τούβλα στο Tράνεντ για να χρησιμοποιηθούν για την κατασκευή ενός φούρνου στο οπλοστάσιο στο κάστρο τού Εδιμβούργου, όπου ο αρχι-κατασκευαστής όπλων Ρόμπερτ Μπόρθγουικ συνεργάστηκε από τους Γάλλους «Ζαν Μπουκάτ» και τον μαθητευόμενό του «Περύς». Δύο από τα κανόνια που κατασκεύασαν, σημειωμένα με τον θυρεό τού δούκα και καταχωρισμένα ως " τεταρτο-φάλκον", εξακολουθούσαν να χρησιμοποιούνται στο κάστρο του Εδιμβούργου το 1579.
Στο Κρωφορντ Μουρ, ο «Ζαν Ντραν», ένας Γάλλος ήταν για το ραφινάρισμα και τη χύτευση χρυσού. Το 1516 ο Όλμπανυ διόρισε έναν Γάλλο πυροβολητή, τον Ζεανό ντε Λαβάλ, ως κύριο φύλακα του βασιλικού Πυροβολικού. Αυτή η θέση είχε δοθεί τελευταία στον λόρδο Σίνκλαιρ.
Ο έπαινος για τις βελτιώσεις του Όλμπανυ στη Σκωτία δημοσιεύτηκε στο Sommaire de l'Origine Description et Merveilles d'Escosse (1538) από τον Ζεάν τον λεγόμενο Le-Fresne Des-Montiers. Ο Όλμπανυ σχετίζεται με τα κτίριά του στο κάστρο Ντάνμπαρ, τα οποία κατέστησε απόρθητα και λέγεται ότι βελτίωσε τη γεωργία στη Σκωτία. Ένα άρθρο του ιστορικού Μπράυονυ Κομπς διερευνά περαιτέρω τις δραστηριότητες του δούκα του Όλμπανυ και τις αρχιτεκτονικές και καλλιτεχνικές του συνδέσεις, που βελτίωσαν τον σχεδιασμό τού προμαχώνα πυροβολικού στο κάστρο Ντούνμπαρ και τοποθέτησε το κτίριο σε ένα ευρωπαϊκό πλαίσιο.
Οικογένεια
Ο Ιωάννης δεν είχε νόμιμα παιδιά από τη σύζυγό του Άννα.
Από μία Σκωτσέζα, την Ιωάννα Άμπενεθυ, ο Ιωάννης είχε μία νόθη κόρη:
Πηγές
Κατηγορία:Δούκες του Όλμπανυ Κατηγορία:Οίκος των Στιούαρτ Κατηγορία:Σελίδες με πηγές CS1 στα Γαλλικά (fr)
BioNTech
Η BioNTech (ΜπάιοΝ - Τεκ), συντομογραφία του Βιοφαρμακευτικές Νέες Τεχνολογίες, είναι μία Γερμανική βιοτεχνολογική εταιρεία με έδρα το Μάιντς, η οποία αναπτύσσει και κατασκευάζει ενεργές ανοσοθεραπείες, παραμετροποιημένες για τον εκάστοτε ασθενή. Η εταιρεία ιδρύθηκε το 2008 και απασχολεί περισσότερους από 1300 εργαζόμενους. Διευθύνων σύμβουλος της εταιρείας είναι ο Δρ. Ουγούρ Σαχίν, ο οποίος αποτελεί ένα από τα ιδρυτικά της μέλη. Ο κύριος τομέας που επικεντρώνεται είναι η ογκολογία και η ανάπτυξη τεχνολογιών για σπάνιες και μολυσματικές ασθένειες. Η BioNTech συνεργάζεται με εταιρείες και οργανισμούς όπως οι Genentech, Eli Lilly, Sanofi, Genmab, Bayern, Pfizer, Genevant, Siemens, Tron, Ci3, τοι Γερμανικό Ινστιτούτο Έρευνας για Λοιμώξεις, το πανεπιστήμιο της Πενσυλβάνια και το Ινστιτούτο Πάρκερ.
Η εταιρεία δραστηριοποιείται στην ανακάλυψη θεραπειών που βασίζονται στο Αγγελιοφόρο RNA για ασθένειες όπως ο καρκίνος, μολυσματικών ασθενειών, αντικατάστασης πρωτεϊνών για σπάνιες ασθένειες, σχεδιασμένη κυτταρική θεραπεία, αντισωμάτων και ανοσορυθμιστές μικρών μορίων ως επιλογές θεραπείας για τον καρκίνο. Αυτή την στιγμή αναπτύσσει 28 πιθανές θεραπείες, από τις οποίες, 13 βρίσκονται σε στάδια κλινικών δοκιμών, με περισσότερους από 440 ασθενείς εθελοντές σε 17 διαφορετικούς τύπους όγκων.
Η BioNTech έγινε γνωστή στο ευρύ κοινό, χάρις στο εμβόλιο που ανέπτυξε σε συνεργασία με την Pfizer, ενάντια στην ασθένεια COVID-19, που προκαλούσε ο κορονοϊός SARS-CoV-2 και ήταν υπεύθυνος για την πανδημία που ξεκίνησε στα τέλη του 2019. Το εμβόλιο με εμπορική ονομασία Comirnaty ήταν το πρώτο εμβόλιο που αδειοδοτήθηκε από αυστηρές ρυθμιστικές αρχές για χρήση στο ευρύ κοινό. Μερικές από τις πρώτες αδειοδοτήσεις ήταν από το Ηνωμένο Βασίλειο, τις Ηνωμένες Πολιτείες Αμερικής , την Ευρωπαϊκή Ένωση και τον Καναδά.
Διοργανώσεις Ε.Π.Σ. Κοζάνης 2016–17
Η πρωταθλήτρια ομάδα της ΕΠΣ Κοζάνης κερδίζει την άνοδο στη Γ΄ Εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Κοζάνης, αποκτά το δικαίωμα συμμετοχής στο Κύπελλο Ερασιτεχνών.
Πρωτάθλημα
Για την περίοδο 2015–16, δομή του πρωταθλήματος της Ε.Π.Σ. Κοζάνης είναι η εξής:
Α Κατηγορία
Η κορυφαία κατηγορία της ΕΠΣ Κοζάνης διεξήχθη με τη συμμετοχή 16 συλλόγων σε ένα όμιλο. Το πρωτάθλημα κατέκτησε η ΑΕΠ Καραγιαννίων που προβιβάστηκε στη Γ΄ Εθνική.
Β Κατηγορία
Στη Β κατηγορία συμμετείχαν 28 σύλλογοι χωρισμένοι σε 2 ομίλους.
Γ Κατηγορία
Στη Γ κατηγορία συμμετείχαν 7 σύλλογοι. Την πρώτη θέση κατέκτησε η ΑΕ Περδίκκα.
Οι σύλλογοι που συμμετείχαν ήταν οι εξής: ΑΕ Περδίκκα, Αίας Μικροβάλτου, ΑΕ Καισάρειας, Δαναοί 2000 Κοζάνης, Απόλλων Αυλών, Εθνικός Πτολεμαΐδας, ΑΣ Προάστειο.
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Κοζάνης.
Εξωτερικοί σύνδεσμοι
Κατηγορία:Ε.Π.Σ. Κοζάνης Κατηγορία:Εγχώρια ποδοσφαιρικά πρωταθλήματα 2016–2017 Κατηγορία:Εγχώρια ποδοσφαιρικά κύπελλα 2016-2017
Ιρέμ Καραμετέ
Η Ιρέμ Καραμετέ-Μπαλντίνι (τουρκικά: İrem Karamete, γενν. 20 Ιουνίου 1993) είναι Τουρκάλα αθλήτρια της ξιφασκίας, η οποία ειδικεύεται στο ξίφος ασκήσεων. Το 2016 έγινε η πρώτη ξιφομάχος από την Τουρκία που συμμετείχε σε Ολυμπιακούς Αγώνες έπειτα από 32 χρόνια.
Βιογραφία
Η Καραμετέ γεννήθηκε το 1993 στην Κωνσταντινούπολη και προέρχεται από οικογένεια με παράδοση στην ξιφασκία. Μητέρα της είναι η Ισραηλινή ξιφομάχος Νίλι Ντρόρι, με παρουσίες στους Ολυμπιακούς Αγώνες του 1976 και του 1984 και πατέρας της ο πρώην ομοσπονδιακός προπονητής της Γερμανίας και του Ισραήλ, Μεχμέτ Καραμετέ. Αδελφή της είναι η πρώην ξιφομάχος Μερβέ Καραμετέ.
Σπούδασε βιομηχανική μηχανική σε ιδιωτικό πανεπιστήμιο της Κωνσταντινούπολης και πλέον πραγματοποιεί σπουδές στη διοίκηση μάρκετινγκ. Σε ό,τι αφορά την προσωπική της ζωή, είναι παντρεμένη με τον Ιταλό χρυσό ολυμπιονίκη της ξιφασκίας, Αντρέα Μπαλντίνι και κατοικεί μόνιμα στη Ρώμη.
Καριέρα
Η Καραμετέ ασχολείται με το άθλημα από την ηλικία των 10 ετών και στα 15 της ξεκίνησε να συμμετέχει σε διεθνείς διοργανώσεις. Ανήκει στο έμψυχο δυναμικό του συλλόγου Marmara Eskrim SK που εδρεύει στην Κωνσταντινούπολη.
Το 2013 κέρδισε το χάλκινο μετάλλιο στους Μεσογειακούς Αγώνες της Μερσίνας και το 2015 συμμετείχε στους Ευρωπαϊκούς Αγώνες που διεξήχθησαν στο Μπακού του Αζερμπαϊτζάν, όπου τέθηκε εκτός συνέχειας στη φάση των «32» από τη Ρωσίδα Αντελίνα Ζαγκιντούλινα. αριστερά|μικρογραφία|238x238εσ|Πανηγυρίζοντας την πρόκριση στους Ολυμπιακούς Αγώνες του 2016. Το επόμενο έτος, η Καραμετέ συμμετείχε στους Ολυμπιακούς Αγώνες του Ρίο ντε Τζανέιρο, καταφέρνοντας να γίνει η πρώτη εκπρόσωπος της χώρας στο αγώνισμα μετά το 1984. Σε ότι αφορά το αγωνιστικό κομμάτι αποκλείστηκε στην πρώτη της αναμέτρηση από τη Γαλλίδα Ιζαορά Τιμπού. Το 2017 και το 2018 έφτασε μέχρι τον γύρο των «32» στα Παγκόσμια Πρωταθλήματα που πραγματοποιήθηκαν στη Λειψία και το Βούξι αντίστοιχα. Παράλληλα, το 2018 συμμετείχε χωρίς επιτυχία στους Μεσογειακούς Αγώνες, ενώ το επόμενο έτος αποκλείστηκε πρόωρα και στο Παγκόσμιο Πρωτάθλημα.
Το 2021 έλαβε μέρος στους Ολυμπιακούς Αγώνες του Τόκιο, όπου αποκλείστηκε στον πρώτο γύρο από την Αμερικανίδα Νικόλ Ρος. Τον Ιούνιο του 2022, η Καραμετέ κατετάγη ένατη στο Ευρωπαϊκό Πρωτάθλημα Ξιφασκίας που διεξήχθη στην Αττάλεια και τον Αύγουστο έλαβε μέρος στους Ισλαμικούς Αγώνες Αλληλεγγύης, όπου κατέκτησε δύο χρυσά μετάλλια στο ατομικό και ομαδικό ξίφος ασκήσεων. Ακόμη συμμετείχε στο Παγκόσμιο Πρωτάθλημα του Καΐρου, αποκλειόμενη στον πρώτο γύρο.
Μαρία Πρωτόπαππα
Η Μαρία Πρωτόπαππα (Κορυδαλλός, 28 Φεβρουαρίου 1971) είναι Ελληνίδα ηθοποιός της τηλεόρασης, του θεάτρου και του κινηματογράφου.
Πρώιμα χρόνια
Η Μαρία Πρωτόπαππα γεννήθηκε και μεγάλωσε στον Κορυδαλλό της Αττικής. Στην εφηβεία της, γράφτηκε σε ερασιτεχνικό θίασο και, αργότερα, σπούδασε στο Θέατρο Τέχνης «Κάρολος Κουν», απ' όπου αποφοίτησε στα μέσα της δεκαετίας του 1990. Τα επόμενα έξι χρόνια, εργάστηκε ως ηθοποιός στο θέατρο, αποκλειστικά σε παραστάσεις του.
Καριέρα
Το τηλεοπτικό της ντεμπούτο έγινε το 1999, μέσα από τη συμμετοχή της στη δραματική σειρά Η συκοφαντία του αίματος στην ΕΤ1. Τα επόμενα χρόνια, πήρε μέρος στις αστυνομικές σειρές  Επιφάνεια  και Ξέχασέ με του Βασίλη Τσελεμέγκου, πρωταγωνίστησε στην κοινωνική σειρά του Alpha  Το Δέκα , που βασίστηκε στο ομώνυμο μυθιστόρημα του Καραγάτση κι έπαιξε στις σειρές Για πάντα φίλες και Φιλί ζωής. Πιο γνωστές είναι οι συνεργασίες της με τον Θοδωρή Παπαδουλάκη στις σειρές  Το Νησί  στο Mega τη σεζόν 2010-11 και  Η λέξη που δε λες  στον Alpha τη σεζόν 2016-17. Τη σεζόν 2021-2023 παίζει στη σειρά Σασμός του Alpha.
Παράλληλα, κατά τη δεκαετία του 2000, έπαιξε στον κινηματογράφο:  2000 +1 Στιγμές ,  Ένας κι Ένας , Κανείς δε χάνει σ' όλα,  Μπραζιλέρο , Οι θεατρίνες, Πριν τη νύχτα,  Παρέες  και  Χορεύοντας στον πάγο . Οι πιο πρόσφατες ταινίες, στις οποίες μετείχε, είναι:  Η υπογραφή  το 2011 και  Ενήλικοι στην Αίθουσα  το 2019.
Αξιοσημείωτη είναι η πορεία της στο θέατρο. Από το 1990 μέχρι το 1996, έπαιζε αποκλειστικά σε παραστάσεις του Θεάτρου Τέχνης του Καρόλου Κουν. Στη συνέχεια, συνεργάστηκε με το Θέατρο Τζένη Καρέζη, το Θέατρο Δημήτρη Χορν, με το Εθνικό Θέατρο, καθώς και με πολλά άλλα. Επιπρόσθετα, τα τελευταία χρόνια, έχει εργαστεί και ως σκηνοθέτις, βοηθός σκηνοθέτη και σκηνογράφος, ενώ έχει αναλάβει τη διασκευή, τη μουσική επιμέλεια και έχει εμπνευστεί το σενάριο ορισμένων έργων. Στην ιδιωτική τηλεόραση έχει εμφανιστεί στις σειρές Η συκοφαντία του αίματος και Επιφάνεια και Για πάντα φίλες και Φιλί Ζωής και Ξέχασέ με και Το Δέκα και Το Νησί και Η λέξη που δε λες και Σάσμος.
Παραστασιογραφία
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου
Παραπομπές
Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου Κατηγορία:Ελληνίδες ηθοποιοί κινηματογράφου
Θεωρία διαταραχών (κβαντική μηχανική)
Στην κβαντική μηχανική, η θεωρία διαταραχών αποτελεί ένα μαθηματικό εργαλείο που χρησιμοποιείται για τη περιγραφή περίπλοκων συστημάτων με αφετηρία ένα απλούστερο, ακριβώς επιλύσιμο σύστημα. Η βασική ιδέα πίσω από τη θεωρία διαταραχών είναι η εξής: Δεδομένης μιας Χαμιλτονιανής με γνωστές ιδιοσυναρτήσεις και ιδιοτιμές, προσθέτουμε σταδιακά «μικρές» διορθώσεις («διαταραχές») οι οποίες έχουν υπολογίσιμες συνέπειες στις αδιατάρακτες ιδιοσυναρτήσεις και ιδιοτιμές της. Έτσι λοιπόν μπορούμε να μελετήσουμε ένα περίπλοκο σύστημα έχοντας ως αφετηρία ένα ακριβώς επιλύσιμο πρόβλημα.
Η κβαντική θεωρία διαταραχών χωρίζεται σε δύο βασικές κατηγορίες:
Χρονοανεξάρτητη θεωρία διαταραχών
Στην χρονοανεξάρτητη θεωρία διαταραχών ασχολείται με στατικές Χαμιλτονιανές, δηλαδή ανεξάρτητες του χρόνου.
Υποθέτοντας ότι έχουμε ένα ακριβώς επιλύσιμο σύστημα με (χρονοανεξάρτητη) Χαμιλτονιανή Η(0) και γνωστές ιδιοσυναρτήσεις και ιδιοτιμές |n(0)> και En(0), προκύπτει το εξής ερώτημα: Τι θα συμβεί αν στην αδιατάρακτη Χαμιλτονιανή προστεθεί ένας «μικρός» διαταρακτικός όρος της μορφής λΗ(1), όπου λ μία μικρή σταθερά;
Μαθηματικά, το προηγούμενο ερώτημα μεταφράζεται στην εξίσωση:
Ο συντελεστής κάθε δύναμης του λ στα παραπάνω αναπτύγματα αντιστοιχεί στην αντίστοιχη τάξη διόρθωσης. Για παράδειγμα, αν λ=0 (δεν υπάρχει διαταρακτικός όρος στην ολική Χαμιλτονιανή), τότε H≡H(0) και Εn≡En(0).
Αντικαθιστώντας τα προηγούμενα αναπτύγματα στην εξίσωση Σρέντιγκερ,
Βίκτορ Ζουμπκόφ (καλαθοσφαιριστής)
Ο Βίκτορ Αλεξέγιεβιτς Ζουμπκόφ (ρωσικά: Виктор Алексеевич Зубков, 24 Απριλίου 1937 – 16 Οκτωβρίου 2016) ήταν Σοβιετικός καλαθοσφαιριστής και προπονητής. Θεωρείται ένας από τους πιο διακεκριμένους παίκτες του ευρωπαϊκού μπάσκετ στις δεκαετίες του 1950 και του 1960. Το 1991 συμπεριλήφθηκε στους 50 σπουδαιότερους παίκτες στην ιστορία της FIBA.
Θεωρία διαταραχών (κβαντική μηχανική)
Χρονοανεξάρτητη θεωρία διαταραχών
Η εξίσωση των όμοιων δυνάμεων του λ καταλήγει στο παρακάτω σύστημα εξισώσεων:
Βίκτορ Ζουμπκόφ (καλαθοσφαιριστής)
Βιογραφία
Ασχολήθηκε με την καλαθοσφαίριση από ηλικίας 15 ετών και ξεκίνησε να αγωνίζεται με την ομάδα της ιδιαίτερης πατρίδας του. Το 1957 μεταγράφηκε στην ΤΣΣΚΑ Μόσχας, όπου κατέκτησε δύο Κύπελλα Πρωταθλητριών Ευρώπης (1961, 1963) και οκτώ τίτλους πρωταθλήματος ΕΣΣΔ (1959–66). Το 1956 κλήθηκε για πρώτη φορά στην επίλεκτη ομάδα της ΣΟΣΔ Ρωσίας, όπου εμφανίστηκε εξαιρετικά στη Σπαρτακιάδα των Λαών της ΕΣΣΔ, με τους Ρώσους να καταλαμβάνουν μόλις την τέταρτη θέση. Κλήθηκε έτσι στην Εθνική ομάδα της χώρας, για να αγωνιστεί στους Ολυμπιακούς Αγώνες της Μελβούρνης, όπου η Σοβιετική Ένωση κατέκτησε το ασημένιο μετάλλιο.
Θεωρία διαταραχών (κβαντική μηχανική)
Χρονοανεξάρτητη θεωρία διαταραχών
Κάθε μία από τις παραπάνω εξισώσεις (με εξαίρεση την πρώτη, η οποία είναι η εξίσωση Σρέντιγκερ για το ακριβώς επιλύσιμο πρόβλημα) είναι δυνατόν να προσδιορίσει την τάξη διόρθωσης στις ιδιοτιμές και ιδιοσυναρτήσεις στην οποία αντιστοιχεί.